Dezerta strigo

Dezerta strigo (Strix hadorami, laŭ kio ankaŭ Hadorama strigo) kaj iam Strigo de Hume, estas mezgranda strigo, tio estas birdospecio, fakte noktula rabobirdo, kiu apartenas al genro Strix, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi estas proksime rilata al la pli disvastigata Arbarstrigo kaj al la malpli disvastigata Omana strigo.

Priskribo
Ĝi reproduktiĝas en Israelo, Palestino, nordorienta Egipto, Jordanio, kaj la Araba Duoninsulo. Ĝia vivejo inkluzivas dezertojn, duondezertojn, rokajn ravinojn kaj palmarbaretojn. Ĝi nestas en fendetoj kaj truoj en klifoj. Ĝia dieto konsistas el kampmusoj, musoj kaj grandaj insektoj.

Jen mezgranda senorela strigo, pli malgranda ol la arbarstrigo, 29–33 cm longa. Ĝi estas plejparte noktula kaj sidlokema (nemigranta). Ĝia fortika korpo kaj ronda kapo memorigas pri malgranda arbarstrigo, sed ĝi estas pli pala, malpli strieca, precipe ĉe la subaj partoj, kaj havas flavajn okulojn.

La krio de la dezerta strigo estas huuu-ho-ho-ho-ho, priskribita kiel ritmo simila al tiu de la Turka turto. La krio de inoj estas pli profunda kaj malpli klara ol la krio de maskloj.

Taksonomio
Ĉi tiu specio estis konata dum pli ol jarcento per la scienca nomo Strix butleri, sed studo de 2015 montris, ke la holotipo de S. butleri ne estis fakte membro de ĉi tiu specio, sed anstataŭe estis plej verŝajne Omana strigo (kiu estis priskribita kiel nova specio, S. omanensis, en 2013). Ĉar la atribuo de Strix butleri al la Omana strigo lasis la pli disvastigitan specion sen nomo, la aŭtoroj de la studo nomis ĝin S. hadorami laŭ la israela ornitologo Hadoram Shirihai, kaj donis al ĝi la novan ordinaran nomon dezerta arbarstrigo (kiu poste estis mallongigita al dezerta strigo fare de kelkaj aŭtoroj).

 Notoj kaj referencoj 

 König, Claus; Weick, Friedhelm & Becking, Jan-Hendrik (1999): Owls: A guide to the owls of the world. Yale University Press, New Haven. 

 Eksteraj ligiloj 


Kategorio:Strigoformaj
Kategorio:Palearktisa faŭno
Kategorio:Strigedoj
Kategorio:Birdoj de Azio